<classify> UHALIFU katika mpaka wa nchi za Tanzania na Rwanda katika miezi minane umepungua kwa asilimia 26.3 ukilinganisha na kipindi kama hicho mwaka jana.Aidha, ngombe 26 waliokuwa wameibwa nchini mwaka jana wamekamatwa nchini Rwanda na kurejeshwa nchini Tanzania kwa wamiliki halali.Hayo yalibainika katika mkutano wa pamoja na ushirikiano kati ya Mkuu wa Jeshi la Polisi Rwanda, Dan Munyuza na Mkuu wa Jeshi la Polisi Tanzania IGP, Simon Sirro wakati wa mazungumzo ya pamoja ya kuimarisha masuala yahusuyo Sera katika mipaka ya nchi hizo mbili. Mkutano huo ulifanyika hivi karibuni katika mpaka wa Rusumo kwa upande wa Tanzania, wilayani Ngara, Kagera.Vikosi hivyo viwili vya polisi pia vilifanya operesheni ya pamoja katika mkoa wa Kagera nchini Tanzania kwa lengo la kuharibu mashamba ya bangi na kukamata wauzaji wa dawa za kulevya. Takribani ngombe 26 walioibiwa Tanzania mwaka jana, waliokamatwa nchini Rwanda walikabidhiwa kwa wamiliki wao halali.IGP Munyuza alieleza kuwa Rwanda na Tanzania siyo uhusiano wake wa kijiografia pekee kama majirani, lakini pia watu wake wamekuwa wakishirikiana na wanafanana katika masuala mbalimbali.Hatua hii, inasababisha kuwa na malengo ya pamoja, kipaumbele chetu ni kuongeza ushirikiano katika masuala ya usalama kwa kuunganisha nguvu kukabiliana na uhalifu mipakani kwa manufaa ya wananchi wetu, alisema Munyuza.Alisema ushirikiano katika masuala ya usalama ni muhimu katika kufikisha mikakati ya maendeleo kwenye ukanda huu. Tumekutana kwa utaratibu uliowekwa na viongozi wetu wa nchi hizi na kuangalia mikakati yetu ya pamoja katika kupambana na uhalifu mipakani kwa ajili ya ulinzi na usalama wa wananchi wetu, alisema.Alisema changamoto za usalama wa kisasa ni kufungua milango kwa ajili ya ushirikiano imara na ushirikiano wa polisi kwa pamoja na kubadilisha uzoefu wa kufanya kazi, mafunzo na operesheni za pamoja, kubadilishana kwa wafungwa na mengineyo.Hata hivyo, alitaja masuala matano ya kiusalama katika mipaka kuwa ni ugaidi, usalama barabarani, usafirishaji binadamu na mengineyo. IGP Sirro alisema masuala ya mipakani haiwezekani kutatuliwa kwa upande mmoja na linapokuja suala la sera na kupambana na uhalifu.Pia alisisitiza kuwepo kwa taratibu za uendeshaji katika polisi wa nchi hizo kuwa na viwango vinavyofanana. Naye Gavana wa Jimbo la Mashariki, Fred Mufurukye alisema utaratibu huo utahamasisha kuwa na sera bora.Mkuu wa Mkoa wa Kagera, Meja Jenerali Elisha Gaguti pichani alishukuru jeshi la polisi la Rwanda kwa hatua za haraka walizochukua kuzima moto katika upande wa Tanzania eneo la Rusumo wakati magari makubwa ya mafuta yalipogongana.Mkutano huo ni sehemu ya mkataba wa makubaliano uliosainiwa kati ya majeshi hayo mawili ya polisi Septemba mwaka 2012, ulioonesha maeneo ya ushirikiano, ikiwemo kubadilisha taarifa za wahalifu, wataalamu, mafunzo ya pamoja na operesheni hususan kupinga dawa za kulevya na mengineyo.  <topic>: kitaifa 